CELEX: 62011TN0520
Language: hu
Date: 2011-09-30 00:00:00
Title: T-520/11. sz. ügy: 2011. szeptember 30-án benyújtott kereset — Genebre kontra OHIM — General Electric (GE)

14.1.2012   
            
            
               HU
            
            
               Az Európai Unió Hivatalos Lapja
            
            
               C 13/15
            
         2011. szeptember 30-án benyújtott kereset — Genebre kontra OHIM — General Electric (GE)
   (T-520/11. sz. ügy)
   2012/C 13/32
   A keresetlevél nyelve: spanyol
   
      Felek
   
   
      Felperes: Genebre, SA (Hospitalet de Llobregat, Spanyolország) (képviselő: D. Pellisé Urquiza ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: General Electric Company (Schenectady, Amerikai Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               a keresetet nyilvánítsa elfogadhatónak;
            
         
               —
            
            
               helyezze hatályon kívül az OHIM negyedik fellebbezési tanácsának 2011. július 26-i, az R 20/2009-4. sz. ügyben hozott határozatát;
            
         
               —
            
            
               állapítsa meg, hogy az 5.006.325. sz. közösségi védjegy lajstromozását engedélyezni kell a bejelentett árujegyzékben szereplő valamennyi áru és szolgáltatás tekintetében.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: A „GE” ábrás védjegy a 6., 7., 9., 11. és 17. osztályba tartozó áruk tekintetében.
   
      A felszólalási eljárásban hivatkozott védjegy vagy megjelölés jogosultja: General Electric Company.
   
      A hivatkozott védjegy vagy megjelölés: A „GE” nemzeti és közösségi szóvédjegyek és a „GE” közösségi ábrás védjegy az 1., 2., 3., 4., 6., 7., 8., 9., 10., 11., 12., 14., 16.., 17., 18., 19., 25., 28., 35., 36., 37., 38., 39., 40., 41., 42., 43. és 44. osztályba tartozó áruk és szolgáltatások vonatkozásában.
   
      A felszólalási osztály határozata: A felszólalási osztály a felszólalást elutasította.
   
      A fellebbezési tanács határozata: A fellebbezési tanács a fellebbezésnek helyt adott.
   
      Jogalapok: A 207/2009 rendelet 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye, és a General Electric Company nem nyújtott be kellő bizonyítékot védjegyei tényleges használatának igazolásául.